b'\n_START_ARTICLE_\nUrusan Aizat Amdan\n_START_SECTION_\nSingle\n_START_PARAGRAPH_\nSingle "Susun Silang Kata" merupakan single utama bagi mempromosikan album keduanya ini. Lagu "Susun Silang Kata" turut tersenarai dalam 30 lagu yang layak ke peringkat Separuh Akhir Muzik Muzik 25 (juga dikenali sebagai Separuh Akhir Juara Lagu ke-25) namun gagal mara ke peringkat akhir._NEWLINE_Single keduanya, "Sungai Lui" yang dikeluarkan lanjutan daripada single yang pertama kini masih lagi aktif di dalam beberapa carta muzik radio tempatan._NEWLINE_Selain itu, lagu "Years From Now" juga diedarkan kepada stesen-stesen radio bahasa Inggeris tempatan untuk mempromosikan album ini.\n_START_SECTION_\nUlasan kritis\n_START_PARAGRAPH_\nDalam ulasan retrospektif untuk Sensasi Selebriti, Budiey yang turut memuji konsep album ini, berkata: "Album ini lebih menekankan tentang aspek nilai diri dan mesejnya membina semangat diri. Mesej positif inilah yang mahu disampaikan oleh Aizat dalam konsep album berupa satu utusan dan urusan Aizat kepada pendengar."'